Bombetrussel-sagen fra 25.april er blevet henlagt hos Nordjyllands Politi, da man ikke kan komme videre med efterforskningen og jagten på sagens gerningsmand. Det bekræfter Nordjyllands Politi over TV2 Nord. - Årsagen er, at vi ikke kan komme videre med efterforskningen på nuværende tidspunkt. Hvis der kommer en ny udvikling, kan sagen genåbnes. Men som det ser ud nu, er der ikke flere spor i sagen, siger Henrik Staal, politikommissær ved Nordjyllands Politi, til TV2 Nord. Bombetruslen affødte evakuering af en række uddannelsessteder, herunder Techcollege i Aalborg og Aalborg Tekniske Gymnasium, samt Kirketoften i Hobro. - Vedkommende har på effektiv vis sikret sin anonymitet på internettet. Hvis vi skal videre med sagen, kan det enten være på baggrund af en henvendelse – eller hvis teknologien udvikler sig, og dermed giver os nye muligheder, siger Henrik Staal. Du kan læse mere om den dramatiske bombetrusselsag under TV 2 Nords tema om historien .

Opsummering:
Politiet kan ikke komme videre med opklaringen af bombetruslen mod Tech College. Der er ganske enkelt ikke flere spor at arbejde videre med.